Anelastes

Anelastes  er en slekt av biller som ligner smellere (Elateridae).

Utseende 
Middelsstore (ca. 10 millimeter), avlange, matte, mursteinsrøde til brunsvarte biller. Oversiden er fint hårete. Hodet er forholdsvis lite og lett nedoverbøyd. Antennene er 11-leddete, omtrent så lange som hode + pronotum, leddene rundete. Brystskjoldet (pronotum) er rundet, noe bredere enn langt, med såvidt uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som brystskjoldet. De har gjerne tydelige lengdestriper. Beina er temmelig korte.

Larvene finnes i to hovedtyper: den ene ligner larver av praktbiller (Buprestidae), er sylindrisk og tynnhudet med frembryst-segmentet (prothorax) kraftig oppsvulmet; den andre typen er parallellsidig, ganske flat, hard (sterkt sklerotisert), hodet er hardt og kileformet. Begge typene har beina sterkt redusert eller helt manglende. Munndelene er også nokså sterkt redusert, og larvene kan trolig bare ta til seg flytende føde.

Levevis

Utbredelse 
Slekten forekommer i Afrika, det sørligste Europa, Sentral-Asia og det vestlige Nord-Amerika sørover til Mexico.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller, Eucnemidae Eschscholtz, 1829
 Underfamilien Phyllocerinae Reitter, 1905 – med larver i jorden
 Stammen Anelastini Reitter, 1921
 Slekten Anelastes Kirby, 1819
 Anelastes abbreviatus Kovalev, 2019  - Nord-Afrika
 Anelastes alius Kovalev, 2019 - Nord-Afrika
 Anelastes barbarus Lucas, 1846 - Afrika, Midtøsten, sørlige Europa
 Anelastes californicus Muona, 2000 
 Anelastes crenulatus (Bonvouloir, 1871)
 Anelastes desertorum Muona, 2000
 Anelastes druryi Kirby, 1819

Referanser

Eksterne lenker 
 Bilde av Anelastes abbreviatus
 bugguide.net - bildedatabase over nordamerikanske insekter
 

Råtevedbiller
Dyr formelt beskrevet av William Forsell Kirby